Diari Oficial de la Generalitat Valenciana


Sumari del DOGV 9472, del 17-11-2022 (2022/10178)

Anunci pel qual se sotmet a informació pública el reinici de l'ordre de rehabilitació dictada en el solar situat al carrer del Duc Alfons el Vell 6, 8 i 10, cantonada amb Alexandre VI, 7, 9 i 11.
---------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9472

Data del DOGV
:   17-11-2022

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2022/10622


Data del document
:   27-10-2022

Organisme emissor
:   Ajuntament de Gandia

Tipus de document
:   Anunci

Descriptors 

:   * Gandia
    * pla d'urbanisme
    * administració local

Anunci pel qual se sotmet a informació pública el reinici de l'ordre de rehabilitació dictada en el solar situat al carrer del Duc Alfons el Vell 6, 8 i 10, cantonada amb Alexandre VI, 7, 9 i 11. [2022/10275]  
Mitjançant el Decret núm.2022-7134 de data 1 de setembre de 2022 del regidor de Govern Delegat de l'àrea d'Urbanisme, fent ús de les seues atribucions delegades pel Decret d'alcaldia núm. 6068/2021, de data 11 de juliol de 2021, ha disposat el següent:  
  
Primer. Iniciar nou expedient corresponent a la rehabilitació forçosa de l'immoble situat en c/ Duc Alfons el Vell (antigament anomenada del Sant Duc), núm. 6, 8 i 10, escaira c/ Alexandre VI (antigament anomenada d'Alfons XIII), núm. 9 i 11 de Gandia i emplaçar la propietat perquè en un terme de dos mesos següents a la notificació de la present resolució amb la finalitat que, de conformitat amb l'article 194 del Decret 1/2021, de 18 de juny, del Consell d'aprovació del text refós de la Llei d'ordenació del territori, urbanisme i paisatge (TRLOTUP), opten per:  
a) S'hi oposen, al·legant que no existeix incompliment, que aquest no és imputable a la propietat, sinó a una decisió administrativa, o qualsevol altre motiu que al seu dret convinga.  
b) Comprometre's a sol·licitar llicència d'edificació en un termini màxim addicional i improrrogable de dos mesos i efectivament a edificar, atorgant fiança del 5 % del cost de les obres mitjançant la presentació del preceptiu projecte bàsic d'edificació.  
c) Manifestar la seua voluntat d'adherir-se al règim concertat amb el promotor que siga seleccionat en pública concurrència en el règim de substitució forçosa regulat en la LOTUP, en la modalitat de pagament amb parts de l'edificació en règim de propietat horitzontal, això sense procedir a la declaració d'incompliment.  
Les condicions urbanístiques de la parcel·la són les indicades en l'informe de circumstàncies urbanístiques que figura en l'expedient, que es resumeixen en:  
- Situació: c/ Duc Alfons el Vell, 8 i c/ Alexandre VI, 9.  
- Normativa: Pla general (aprovat 07.07.99) i Pla especial del centre històric  
«PERIMMU» (Informació pública per acord del Ple de l'Ajuntament de 26.06.2014).  
- Classificació: sòl urbà.  
- Zonificació: residencial; centre històric «la Vila». Residencial; centre històric «la Vila». L'immoble es troba dins de l'inventari dels immobles catalogats, amb nivell de protecció Ambiental.  
- Illa núm.: 193  
€ Usos permesos: habitatge, residencial, comercial, oficines, cultural, esportiu, sanitari, religiós, recreatiu, aparcament, indústria reduïda i indústria xicoteta. Usos prohibits: indústria mitjana.  
  
Segon. Sotmetre la present resolució a informació pública pel termini d'un mes mitjançant anunci en el DOGV i en un periòdic de la província d'àmplia difusió.  
  
Tercer. Advertir que en el cas que no sol·liciten llicència i efectivament rehabiliten o s'adherisquen a l'execució concertada, o si informes tècnics i jurídics municipals impediren la concessió de la llicència, decaurà automàticament la facultat addicional atorgada per a la seua sol·licitud i les conseqüències seran les següents, de conformitat amb l'article 194.5.b del TRLOTUP:  
1r. Declaració de l'incompliment del deure d'edificar.  
2n. Minoració de l'aprofitament fins a un 50 % de conformitat amb les previsions de l'article 109.4 del TRLOTUP.  
3r. Declaració de l'immoble en règim d'edificació forçosa seleccionant el règim de substitució forçosa, venda forçosa o expropiació forçosa, segons convinga als interessos públics.  
4t. Comunicació al registre de la propietat.  
  
Quart. Advertir els propietaris les següents observacions:  
Pel seu emplaçament, es troben dins de l'entorn de protecció del Bé d'Interés Cultural «Palau Ducal».  
- Les intervencions en aquests àmbits estan subjectes a les determinacions establides en l'art. 39 de la Llei 4/1998, del patrimoni cultural valencià, segons redacció donada per la Llei 5/2007, de la Generalitat, de modificació de la Llei 4/1998.  
- De conformitat amb l'art. 35 d'aquesta Llei 4/1998, en els entorns de protecció dels béns d'interés cultural, fins a l'aprovació o convalidació definitiva del corresponent pla especial de protecció o document assimilable, les actuacions de transcendència patrimonial que es realitzen dins del seu àmbit requeriran d'autorització per part de la conselleria competent en matèria de cultura.  
- Així mateix, l'immoble sobre el qual se sol·licita la informació es troba dins d'una àrea de protecció arqueològica subjecta a la Llei 4/1998, del patrimoni cultural valencià, per la qual cosa de conformitat amb els articles 62, 63 i concordants d'aquesta.  
  
Gandia, 27 d'octubre de 2022.- El titular accidental de l'Òrgan de Suport a la JGCG (R 27.11.2020): Francisco Rius Mestre.